CELEX: 32010R0596
Language: bg
Date: 2010-07-07 00:00:00
Title: Регламент (ЕС) № 596/2010 на Комисията от 7 юли 2010 година за адаптиране на Регламент (ЕО) № 1019/2002 относно стандартите за търговия с маслиново масло поради присъединяването на България и Румъния

8.7.2010   
            
            
               BG
            
            
               Официален вестник на Европейския съюз
            
            
               L 173/27
            
         РЕГЛАМЕНТ (ЕС) № 596/2010 НА КОМИСИЯТА
   от 7 юли 2010 година
   за адаптиране на Регламент (ЕО) № 1019/2002 относно стандартите за търговия с маслиново масло поради присъединяването на България и Румъния
   ЕВРОПЕЙСКАТА КОМИСИЯ,
   като взе предвид Договора за присъединяване на България и Румъния,
   като взе предвид Акта за присъединяване на България и Румъния, и по-специално член 56 от него,
   като има предвид, че:
   
               (1)
            
            
               Поради присъединяването на Република България и Румъния към Европейския съюз е необходимо техническо привеждане в съответствие на Регламент (ЕО) № 1019/2002 на Комисията (1).
            
         
               (2)
            
            
               Съгласно член 9, параграф 1, втора алинея от Регламент (ЕО) № 1019/2002 държавите-членки съобщават на Комисията не по-късно от 31 декември 2002 г. мерките, необходими за спазване на посочения регламент, включително относно системата за санкции. За да се даде възможност на България и Румъния да отговорят на това изискване, е уместно за посочените държави-членки да се предвиди срок след присъединяването им.
            
         
               (3)
            
            
               Поради това Регламент (ЕО) № 1019/2002 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Към член 9, параграф 1 от Регламент (ЕО) № 1019/2002 се добавя следната алинея:
   
      „България и Румъния съобщават на Комисията не по-късно от 31 декември 2010 г. мерките, посочени в първата алинея, както и измененията във въпросните мерки — преди края на месеца след месеца, в който те са приети.“
   
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 юли 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 155, 14.6.2002 г., стр. 27.